Ραζόν Ρόντο
 Ο Ρόντο άρχισε την καριέρα του στο ΝΒΑ όταν τον επιλέξανε οι Φοίνιξ Σανς στο Ντράφτ του 2006 με την 21η επιλογή. Στη συνέχεια οι Σανς τον ανταλλάξανε στους Μπόστον Σέλτικς με τους οποίους υπέγραψε συμβόλαιο στις 4 Ιουλίου του 2006.Στην πρώτη του σεζόν με τους Μπόστον Σέλτικς ο Ρόντο είχε ρόλο αναπληρωτή πλέι μέικερ πίσω από τον Σεμπάστιαν Τέλφερ. Έκανε το ντεμπούτο του στο ΝΒΑ την 1η Νοεμβρίου του 2006 εναντίον των Χόρνετς. Στο τέλος της σεζόν όμως δεν κατάφερε να βοηθήσει την ομάδα του να πάει στα πλέι οφ αφού τελείωσαν με ρεκόρ 24-58. Την σεζόν 2007-08 ο Ρόντο, πλέον σε θέση βασικού πλέι μέικερ, με την μεταγραφή των Κέβιν Γκαρνέτ και Πολ Πιρς Ρέι Άλεν όχι μόνο έφτασε στα πλέι-οφ αλλά και στους τελικούς του ΝΒΑ. Εκεί, παρόλο που είχε περισσότερο βοηθητικό ρόλο στους Γκαρνέτ και Πιρς, βοήθησε την ομάδα του να κερδίσει με 4-2 νίκες με αντίπαλο τους Λέικερς.Την σεζόν 2008-09 οι Σέλτικς οδηγούμενοι από τον πλέι μέικερ τους άρχισαν την σεζόν δυναμικά. Ο Ρόντο κατέγραψε το πρώτο τριπλ νταμπλ του με 16 πόντους, 13 ριμπάουντ και 17 ασίστ ενάντια στους Ιντιάνα Πέισερς. Οι Σέλτικς και πάλι φτάσανε στα πλέι-οφ αλλά χάσανε αυτή τη φορά στο δεύτερο γύρο. Την σεζόν 2009-10 ο Ρόντο αύξησε τους μέσους όρους του σε πόντους (13,7), ασίστ (9,8) και έγινε και ο πρώτος στην ιστορία των Σέλτικς με τον μεγαλύτερο μ.ο κλεψιμάτων για εκείνη την χρονιά.. Στις 2 Νοεμβρίου του 2009 ο Ρόντο υπέγραψε με τους Σέλτικς εγγυημένο συμβόλαιο αξίας 55 εκατομμυρίων.. Οι Σέλτικς για ακόμη μια χρονιά φτάσανε στους τελικούς του ΝΒΑ αλλά αυτή τη φορά χάσανε 3-4 από τους Λέικερς. Την επόμενη σεζόν, παρόλο που υπέστη μερικούς τραυματισμούς , βοήθησε τους Σέλτικς για 4η συνεχόμενη χρονιά στα πλέι-οφ με ρεκόρ 56-26 όπου ηττήθηκαν στον 2ο γύρο από τους Μαϊάμι Χιτ.Την σεζόν 2011-12 ο Ρόντο με τους Σέλτικς πάλι έφθασαν στα πλέι-οφ αλλά ηττήθηκαν από τους Μαϊάμι Χιτ. Το 2012-13 άρχισε καλά για τον Ρόντο αφού ξεκίνησε με 24 σερί παιχνίδια όπου κατέγραψε 10+ ασσίστ, συνέχισε μέχρι τα 37 παιχνίδια σερί μέχρι τον καυγά με έναν παίκτη των Μπρούκλιν Νετς, που είχε σαν αποτέλεσμα την αποβολή του. Σε αντίθεση με το ξεκίνημα της σεζόν , το τέλος ήταν διαφορετικό αφού στις 27 Ιανουαρίου αποκαλύφθηκε πως τραυμάτισε έναν τένοντα στο πόδι του και θα έχανε την υπόλοιπη σεζόν .Ο Ρόντο έκανε το ντεμπούτο του μετά από τον τραυματισμό του στις 17 Ιανουαρίου του 2014 όπου κατέγραψε 8 πόντους, 4 ασίστ και 2 ριμπάουντ. Δεν μπόρεσε όμως να βοηθήσει την ομάδα του να φτάσει στα πλέι-οφ αφού τελείωσαν με ρεκόρ 25-57. Μετά από 8 επιτυχημένα χρόνια με τους Μπόστον Σέλτικς, ο Ρόντο έγινε ανταλλαγή στους Ντάλας Μάβερικς η οποία επισημοποιήθηκε στις 18/2. Στο ντεμπούτο του με τη νέα του ομάδα εναντίον των Σαν Αντόνιο Σπερς ο Ρόντο είχε 6 πόντους, 7 ριμπάουντ και 9 ασίστ. Στις 30 Αυγούστου 2021, υπέγραψε συμβόλαιο συνεργασίας με τους Λος Άντζελες Λέικερς. Ο Ρόντο μέτρησε 3,1 πόντους, 3,7 ασίστ και 2,8 ριμπάουντ ανά 16 λεπτά συμμετοχής σε 18 εμφανίσεις με τους Λέικερς. Στις 31 Δεκεμβρίου 2021, συμφώνησε με τους Κλίβελαντ Καβαλίερς, ώστε να αντικαταστήσει στη θέση του πόιντ γκαρντ τον τραυματισμένο Ρούμπιο. Μπόστον Σέλτικς Πρωτάθλημα ΝΒΑ: (2008) Λος Άντζελες Λέικερς Πρωτάθλημα ΝΒΑ: (2020) 4x NBA All-Star Game: (2010, 2011, 2012, 2013) Καλύτερη ομάδα στο NBA: Τρίτη Ομάδα: (2012) 4x Καλύτερη αμυντική ομάδα στο NBA: 2x Πρώτη Ομάδα: (2010, 2011) 2x Δεύτερη Ομάδα: (2009, 2012) 3x Πρώτος στις ασίστ στο ΝΒΑ: (2012, 2013, 2016) Πρώτος στα κλεψίματα στο ΝΒΑ: (2010) Δεύτερη Καλύτερη ομάδα ρούκι στο NBA: (2007) Πολυμέσα σχετικά με το θέμα Rajon Rondo στο Wikimedia Commons
Ο Ραζόν Πιέρ Ρόντο (αγγλικά: Rajon Pierre Rondo, Λούισβιλ Κεντάκι, 22 Φεβρουαρίου 1986), είναι Αμερικανός επαγγελματίας καλαθοσφαιριστής. Με ύψος 1,85 μ. αγωνίζεται στην θέση του πόιντ γκαρντ και αποτελεί έναν από τους πιο οξυδερκείς γκαρντ στο ΝΒΑ, με πολύπλευρη προσφορά στους τομείς του παιχνιδιού. Από τον Ιανουάριο του 2022, αγωνίζεται για τους Κλίβελαντ Καβαλίερς του NBA. Έχει κατακτήσει δύο πρωταθλήματα ΝΒΑ (2008, 2020) και έχει πάρει μέρος τέσσερις φορές σε All Star Game (2010, 2011, 2012, 2013).